Publication: Magyar Közlöny
Issue: MK-2004-54 (Year: 2004, Number: 54)
Era: 2004-2010
Section: 1 2055/2003. (III. 27.) Korm. határozat az ANIMO rendszerhez történõ csatlakozásról szóló szerzõdés megkötésérõl.
Paragraph Index: 297

(2) Az (1) bekezdés a) és c) pontja által meghatározott valamennyi olyan szállítmány esetében, amelyet más tagállamba szánnak, végre kell hajtani a 4. § (3) és (4) bekezdése szerinti okirat-ellenõrzést, azonosságvizsgálatot és fizikális ellenõrzést a beléptetõ állategészségügyi határállomáson, különös tekintettel annak ellenõrzésére, hogy az érintett termék megfelel-e a rendeltetési tagállamra vagy annak meghatározott területére alkalmazandó közösségi jogszabályoknak. A lebõrözött állapotban behozott szõrmés vadállatok azonosságvizsgálatát és fizikális ellenõrzését — az állati eredetû élelmiszerekben elõforduló, egészségre ártalmas maradékanyagok monitoring vizsgálati rendjérõl szóló miniszteri rendelet által elõírt állategészségügyi és maradékanyag-ellenõrzésen felül — a szállítmány rendeltetési helyeként megjelölt üzemben és a vadak elejtésével és a vadhús forgalomba hozatalával kapcsolatos közegészségügyi és állategészségügyi problémákról szóló, a Tanács 92/45/EGK irányelvében elõírtak szerint kell végrehajtani. A húst az 5. § (1) bekezdése szerinti bizonyítvánnyal együtt, a (4) bekezdés a) pontjának megfelelõen vámhatósági felügyelet mellett kell a rendeltetési helyre szállítani. Az ellenõrzések eredményeit a termék beléptetési helye szerint illetékes állategészségügyi határállomás részére kell megküldeni. Ha az ellenõrzés eredménye azt indokolja, az állategészségügyi határállomás köteles intézkedni a 22. §-ban foglaltak végrehajtása érdekében.

Source: https://magyarkozlony.hu/hivatalos-lapok/0f54fbaf77656b9c7c19c310be1f164fd23cd60a/dokumentumok/b85b268c1d16a1bffd64a6313fc0d192d68c3e66/letoltes